08:11 AM, Mar 15 2022
रूस के खिलाफ यूक्रेन को हथियार उपलब्ध कराएंगे। यूक्रेन के शरणार्थियों को अमेरिका में अनुमति देंगे, और वहां पैसा, भोजन और अन्य मानवीय सहायता भेजेंगे।
जो बाइडेन, अमेरिका के राष्ट्रपति
07:06 AM, Mar 14 2022
अमेरिकी राष्ट्रपति जो बाइडेन ने यूक्रेन के खिलाफ रूस के युद्ध पर चर्चा करने के लिए फ्रांस के राष्ट्रपति इमैनुएल मैक्रों से बात की है। उन्होंने राजनयिक गतिविधियों की समीक्षा की और रूस को उसके कार्यों के लिए जवाबदेह ठहराने और यूक्रेन की सरकार और लोगों का समर्थन करने की अपनी प्रतिबद्धता भी जाहिर की। वाइट हाउस की ओर से यह जानकारी दी गई है।
05:50 AM, Mar 14 2022
संयुक्त राष्ट्र मानवाधिकार कार्यालय ने कहा है कि यूक्रेन में युद्ध शुरू होने से लेकर अब तक 596 नागरिकों की मौत हो चुकी है और कम से कम 1,067 लोग घायल हुए हैं। संयुक्त राष्ट्र मानवाधिकार उच्चायुक्त कार्यालय की ओर से रविवार को बताया गया कि मारे गए लोगों में से 43 और घायलों में 57 बच्चे शामिल हैं। कार्यालय ने बताया कि ज्यादातर नागरिकों की मौत भारी गोलाबारी और मिसाइल हमले के कारण हुईं।
04:42 AM, Mar 14 2022
यूक्रेन के राष्ट्रपति वालोडिमिर जेलेंस्की ने नाटो से अपील की है कि वह उनके देश को नो फ्लाई जोन घोषित करे। जेलेंस्की ने चेतावनी दी है कि अगर नाटो ऐसा नहीं करता है तो वह उसके सदस्य देशों पर रूस की ओर से हमला होते हुए देखे। जेलेंस्की ने एक वीडियो जारी करते हुए कहा कि अगर आप हमारे आकाश को बंद नहीं करते हैं तो किसी भी समय रूसी रॉकेट आपके क्षेत्र में या नाटो के क्षेत्र में गिरेगा।
04:37 AM, Mar 14 2022
संयुक्त राष्ट्र की एजेंसियों ने रविवार को यूक्रेन में स्वास्थ्य कर्मियों और चिकित्सकीय सुविधाओं पर हमले तत्काल बंद करने की अपील की है। एजेंसियों ने कहा है कि चिकित्सा कर्मियों पर हमले तत्काल बंद हों और युद्धविराम किया जाए। रूस के हमले में यूक्रेन में कई चिकित्साकर्मी मारे गए हैं। संयुक्त राष्ट्र की एजेंसियों ने इसे बेहोश क्रूरता बताया है।
04:31 AM, Mar 14 2022
अमेरिका ने यूक्रेन के सैन्य ठिकाने पर रूसी मिसाइल हमले की निंदा की है। अमेरिकी विदेश मंत्री एंटनी ब्लिंकेन ने कहा, 'हम पोलैंड से सटी यूक्रेन की सीमा के करीब यवोरिव में इंटरनैशनल सेंटर फॉर पीसकीपिंग ऐंड सिक्योरिटी पर रूस के मिसाइल हमले की निंदा करते हैं। यह क्रूरता बंद होनी चाहिए।'
04:28 AM, Mar 14 2022
रूसी मीडिया स्पुतनिक ने उप विदेश मंत्री Sergey Vershinin के हवाले से कहा, 'रूस अमेरिका और यूरोपीय संघ के सदस्य देशों से प्रतिबंध हटाने के लिए नहीं कहेगा क्योंकि पश्चिम और दुनिया भर के दबाव से मॉस्को का रुख नहीं बदलने वाला है।'
03:19 AM, Mar 14 2022
रूस और यूक्रेन के बीच सोमवार को वीडियो कॉन्फ्रेंसिंग के जरिए बातचीत होगी। दोनों पक्षों ने बातचीत से सकारात्मक नतीजे आने की उम्मीद जताई है।
03:14 AM, Mar 14 2022
यूक्रेन के स्वास्थ्य मंत्री Viktor Lyashko के हवाले से कीव इंडिपेडेंट ने बताया है कि रूसी सेना के हमले में 7 अस्पताल पूरी तरह से तबाह हो गए हैं। रूसी सैनिकों ने 6 चिकित्सा कर्मियों को मार डाला जबकि 12 गंभीर रूप से घायल हो गए हैं।
07:08 PM, Mar 13 2022
यूक्रेन के स्वास्थ्य मंत्री Viktor Lyashko के हवाले से कीव इंडिपेडेंट ने बताया है कि रूसी सेना के हमले में 7 अस्पताल पूरी तरह से तबाह हो गए हैं। रूसी सैनिकों ने 6 चिकित्सा कर्मियों को मार डाला जबकि 12 गंभीर रूप से घायल हो गए हैं।
तुर्की के विदेश मंत्री मेवलुत कावुसोग्लू ने दावा किया है कि रूस के राष्ट्रपति व्लादिमीर पुतिन यूक्रेन के राष्ट्रपति वोलोडिमिर जेलेंस्की के साथ बातचीत करने को तैयार हैं। उन्होंने कहा कि पुतिन ने यह बात तुर्की के राष्ट्रपति एर्दोगन के साथ बातचीत में कही है। एर्दोगन और पुतिन के बीच यह बातचीत 6 मार्च को हुई थी। उन्होंने कहा कि तुर्की पूर्वी यूरोप में जारी युद्ध को बंद करवाने के लिए प्रयास कर रहा है।
02:23 AM, Mar 14 2022
चेर्नोबिल परमाणु पावर प्लांट में बहाल हुई बिजली लाइन, यूक्रेन ने दी जानकारी
यूक्रेन ने कहा है कि उसने चेर्नोबिल विद्युत संयंत्र की क्षतिग्रस्त लाइन को सही कर लिया है। यह संयंत्र रूसी सैनिकों के नियंत्रण में है। ऊर्जा मंत्री हरमन हलुशेंको ने कहा कि नेशनल पावर ग्रिड कंपनी के लोग इस कनेक्शन को बहाल कर पाये। बिजली का उपयोग पंपों को चलाने के लिए किया जाता है जो विकिरण रिसाव को रोकने के लिए परमाणु ईंधन को ठंडा रखते हैं।
02:09 AM, Mar 14 2022
सर्बिया में रूसी राष्ट्रपति व्लादिमीर पुतिन के समर्थन में उतरे लोग, झंडा लहराते हुए निकाली रैली
यूक्रेन पर रूस के हमले के समर्थन में रविवार को कई कारें सर्बिया की राजधानी बेलग्रेड से होकर गुजरीं। कार में सवार लोगों ने रूसी और सर्बियाई झंडे लहराए, हॉर्न बजाया और पुतिन (रूसी राष्ट्रपति व्लादिमीर पुतिन) समर्थक नारे लगाए। सर्बिया ने औपचारिक रूप से यूरोपीय संघ की सदस्यता की मांग करने और मास्को की आक्रामकता की निंदा करने वाले संयुक्त राष्ट्र के प्रस्ताव के पक्ष में मतदान करने के बावजूद अपने सहयोगी रूस के खिलाफ अंतरराष्ट्रीय प्रतिबंधों में शामिल होने से इनकार कर दिया है।
01:44 AM, Mar 14 2022
यूक्रेन में पोलैंड से सटी सीमा पर रूस ने दागी 30 से ज्यादा मिसाइलें, 35 लोगों की मौत
रूस ने यूक्रेन (Russia Ukraine War) की पोलैंड से सटी पश्चिमी सीमा पर एक आर्मी ट्रेनिंग अड्डे पर मिसाइल हमला (Missile Attack On Ukraine) किया है। इस हमले में 35 लोगों की मौत की खबर है। यूक्रेन के अधिकारियों ने इसकी जानकारी दी है। उन्होंने बताया कि नाटो के सदस्य पोलैंड से लगे सीमा मार्ग से 25 किलोमीटर से भी कम दूरी पर मौजूद इस विशाल सैन्य प्रशिक्षण क्षेत्र पर 30 से ज्यादा मिसाइल दागी गईं। इस जगह का उपयोग यूक्रेन के सैनिकों को प्रशिक्षण देने के लिए किया जाता रहा है।
01:27 AM, Mar 14 2022
यूक्रेन के राष्ट्रपति वोलोदिमीर जेलेंस्की (Volodymyr Zelenskyy) ने यूरोपीय यूनियन काउंसिल के अध्यक्ष के साथ बातचीत के बारे में ट्वीट किया है। उन्होंने बताया है कि ईयू काउंसिल के अध्यक्ष चार्ल्स मिशेल के साथ यूक्रने को वित्तीय सहायता बढ़ाने तथा हमलावर (रूस) पर प्रतिबंधों के दबाव को बढ़ाने से संबंधित मुद्दों पर चर्चा की है। उन्होंने कहा कि इस दौरान यूक्रेन के लिए यूरोपीय संघ की सदस्यता को लेकर बातचीत पर खासा ध्यान दिया गया।
01:02 AM, Mar 14 2022
यूक्रेन के शहर मारियुपोल की सिटी काउंसिल ने दावा किया है कि रूसी हवाई हमलों में उसके 2 हजार 187 निवासी मारे गए हैं। नगर परिषद के अनुसार, '24 घंटों में शांतिपूर्ण शहर में कम से कम 22 बम विस्फोट हुए हैं। कुल मिलाकर, मारियुपोल पर लगभग 100 बम गिराए गए हैं। रूसी हमलों के कारण मारियुपोल के 2,187 निवासी अब तक मारे जा चुके हैं।'
11:18 PM, Mar 13 2022
रूस-यूक्रेन युद्ध में 17वें दिन क्या-क्या हुआ, जानें 10 बड़ी अपडेट्स
रूस और यूक्रेन के बीच युद्ध लगातार 17वें दिन भी जारी रहा। रूसी सेना ने रविवार को यूक्रेन के एक मिलिट्री ट्रेनिंग कैंप पर हमला किया। इस हमले में 35 लोगों के मारे जाने की खबर है। इस बीच यूक्रेन के राष्ट्रपति वोलोडिमिर जेलेंस्की ने कहा कि अब तक करीब 1,25,000 आम लोगों को सुरक्षित गलियारे के जरिए निकाला गया है और एक दल मानवीय सहायता लेकर रूसी बलों से घिरे मारियुपोल शहर की तरफ बढ़ रहा है। जेलेंस्की ने रविवार को जारी एक वीडियो संदेश में कहा हम अब तक मानवीय गलियारे के जरिए करीब 1,25,000 लोगों को सुरक्षित निकाल चुके हैं। उन्होंने कहा कि हमारा दल मानवीय सहायता लेकर मारियुपोल की ओर बढ़ रहा है,जोकि अब केवल 80 किलोमीटर दूर है। हम आक्रमणकारियों का मुकाबला करने के लिए हर संभव उपाय कर रहे हैं।
10:47 PM, Mar 13 2022
यूक्रेन में युद्ध की रिपोर्टिंग करते हुए New York Times के पत्रकार की मौत, रूसी सेना पर हमले का आरोप
यूक्रेन में युद्ध की रिपोर्टिंग कर रहे एक अमेरिकी पत्रकार की रूसी सेना के हमले में मौत हो गई है। वहीं, एक पत्रकार को गंभीर रूप से घायल होने के बाद अस्पताल में भर्ती करवाया गया है। यूक्रेन ने पत्रकारों पर हमले के लिए रूसी सेना पर आरोप लगाया है। कीव में एक अस्पताल में इलाज करवा रहे एक अमेरिकी पत्रकार जुआन अर्रेडोंडो ने दावा किया कि उन्हें और उनके एक अमेरिकी सहयोगी को कीव के निकट एक शहर इरपिन में एक पुल के निकट जांच चौकी पर रोके जाने के बाद गोली मार दी गई थी। मारे गए पत्रकार की पहचान न्यूयॉर्क टाइम्स के लिए रिपोर्टिंग करने वाले ब्रेंट रेनॉड के रूप में हुई है।
10:31 PM, Mar 13 2022
अमेरिका ने दी चीन को चेतावनी
संयुक्त राज्य अमेरिका के राष्ट्रपति के राष्ट्रीय सुरक्षा सलाहकार जेक सुलिवन ने कहा कि संयुक्त राज्य के अधिकारियों ने बीजिंग को सूचित किया है कि अगर पीआरसी रूस को पश्चिमी प्रतिबंधों से होने वाले नुकसान की भरपाई में मदद करने की कोशिश करता है तो इसके गंभीर परिणाम भुगतने होंगे। रिया नोवोस्ती ने सुलिवन के हवाले से कहा, 'हम इस बात की बारीकी से निगरानी कर रहे हैं कि चीन वास्तव में रूस को किस हद तक सामग्री और आर्थिक सहायता देता है।'
09:04 PM, Mar 13 2022
यूक्रेन में 1,935 टन राहत सामग्री पहुंचाई गई : रूस दूतावास
भारत स्थित रूस के दूतावास ने रविवार को कहा कि यूक्रेन के कीव, खार्कोव, जापोरोजे और चेर्निगोव क्षेत्र के साथ दोनेत्स्क और लुहांस्क गणराज्यों में कम से कम 1,935 टन राहत सामग्री पहुंचाई गई, जिसमें से 264 टन बुनियादी जरूरतें, दवाएं और भोजन नागरिकों में वितरित किया गया। दूतावास ने बताया कि यूक्रेन के कीव और चेर्निगोव क्षेत्रों में 31 मानवीय कार्रवाई की जा रही है, जिसके दौरान भोजन सहित 240 टन आवश्यक सामग्री वितरित की जा रही है। उन्होंने कहा कि यूक्रेन में मानवीय स्थिति के तेजी से बिगड़ रही है और कुछ शहरों में स्थिति और भी भयावह हो रही है। कई जगहों पर राहत सामग्री जमा की जा रही है और अब तक 17,000 टन से अधिक सामग्री जमा हो चुकी है।
08:29 PM, Mar 13 2022
प्रतिबंधों के कारण रूस का आधा सोना और विदेशी मुद्रा भंडार जब्त, मदद के लिए चीन की शरण में पुतिन!
यूक्रेन पर आक्रमण के कारण अमेरिका समेत कई देशों ने रूस पर प्रतिबंधों की बौछार कर दी है। इस कारण रूस का लगभग आधा स्वर्ण और विदेशी मुद्रा भंडार जब्त हो चुके हैं। ऐसे में प्रतिबंधों के कारण लगभग ध्वस्त हो चुकी अर्थव्यवस्था को उबारने के लिए रूस अब चीन की ओर देख रहा है। रूस को उम्मीद है कि चीन उसे पश्चिमी प्रतिबंधों से उबरने में मदद करेगा। अमेरिका, ब्रिटेन और यूरोपीय यूनियन ने खुलेआम धमकी दी है कि अगर रूसी राष्ट्रपति व्लादिमीर पुतिन यूक्रेन पर सैन्य कार्रवाई को रोकते नहीं हैं तो आने वाले दिनों में प्रतिबंधों के स्तर को और ज्यादा बढ़ाया जाएगा।
07:10 PM, Mar 13 2022
यूक्रेन में अमेरिकी पत्रकार की गोली मारकर हत्या
युद्धग्रस्त यूक्रेन में एक अमेरिकी पत्रकार की गोली मारकर हत्या कर दी गई है। मीडिया रिपोर्ट में यह दावा किया गया है। चिकित्सकों और प्रत्यक्षदर्शियों ने समाचार एजेंसी एएफपी को बताया कि यूक्रेन की राजधानी कीव के उत्तर पश्चिमी उपनगर इरपिन (Irpin) में रविवार को एक अमेरिकी पत्रकार की गोली मारकर हत्या कर दी गई, जबकि एक अन्य घायल हुआ है।
06:27 PM, Mar 13 2022
रूस पर लगाये गये प्रतिबंधों के बीच दुनिया में नई मौद्रिक व्यवस्था की शुरूआत की सुगबुगाहट
अमेरिका के राष्ट्रपति जो बाइडेन ने शुक्रवार को रूस पर प्रतिबंधों की झड़ी लगाते हुये कहा कि निर्यात पर नियंत्रण और प्रतिबंध रूस की अर्थव्यवस्था को तबाह कर देंगे। बाइडेन ने यह भी दावा किया रूस की मुद्रा रूबल डॉलर की तुलना में काफी कमजोर हो चुकी है। उन्होंने कहा कि उन्हें यह बताया गया है कि इन दिनों 200 रूबल एक डॉलर के बराबर हो गये हैं। मॉस्को स्टॉक एक्सचेंज को दो सप्ताह के लिये पूरी तरह से बंद कर दिया गया है क्योंकि रूस को यह पता है कि जिस समय बाजार में कारोबार शुरू होगा, वैसे ही उसमें ऐतिहासिक गिरावट आयेगी। रेटिंग एजेंसियों ने रूस की साख को 'जंक' करार दिया है। रूस से अपना कारोबार समेटने वाली कंपनियों की सूची में हर रोज नये नाम जुड़ रहे हैं।
06:16 PM, Mar 13 2022
रूस के 10 लड़ाकू विमान का शिकार कर चुका है 'कीव का भूत', यूक्रेन ने जारी की रहस्यमय पायलट की पहली तस्वीर
कई मीडिया रिपोर्ट्स में अलग-अलग दावों के बाद भी माना जा रहा था कि 'कीव का भूत' सिर्फ एक काल्पनिक कहानी का हिस्सा है। लेकिन अब यूक्रेन ने इसकी तस्वीर जारी कर रूस की चिंता को बढ़ा दिया है।
05:27 PM, Mar 13 2022
बिना जंग लड़े अमेरिका को घुटनों पर लाने की तैयारी में पुतिन, रूस-यूक्रेन युद्ध से कनेक्शन तो समझें
रूस और यूक्रेन के बीच पिछले 17 दिनों से युद्ध जारी है। रूसी सेना ने आक्रमण के शुरुआती दिनों में ही राजधानी कीव को घेर लिया था, पर अब तक कब्जा नहीं हो सका है। कई विशेषज्ञ इस युद्ध में रूसी वायु सेना और नौसेना के कम इस्तेमाल को लेकर भी अचंभित हैं। इस बीच सवाल उठ रहा है कि रूसी सेना को अपने से कहीं ज्यादा कमजोर यूक्रेन को जीतने में इतना समय क्यों लग रहा है। कई लोग इसे रूस के राष्ट्रपति व्लादिमीर पुतिन की प्लानिंग और गलत अनुमान को जिम्मेदार ठहरा रहे हैं, वहीं कुछ ऐसे भी हैं जो इसे रूस की युद्ध रणनीति का हिस्सा बता रहे हैं। इन लोगों का दावा है कि यूक्रेन में रूसी सेना की धीमी चाल के पीछे असल लक्ष्य अमेरिका है। पुतिन बिना जंग लड़े ही अमेरिका को घुटनों पर लाने की कोशिश कर रहे हैं।
04:33 PM, Mar 13 2022
यूक्रेन जा रहे हथियारों की खेप को निशाना बनाएगा रूस, पुतिन की चेतावनी से दहशत में अमेरिका
रूस और यूक्रेन में लगातार 17वें दिन भी युद्ध जारी है। रूसी सेनाओं ने यूक्रेन की राजधानी कीव की घेराबंदी को और ज्यादा कड़ा कर दिया है। तीन दिशाओं से रूसी फौज कीव की तरफ तेजी से आगे बढ़ रही है। इस बीच रूस ने पश्चिमी देशों को चेतावनी दी है कि यूक्रेन को दिए जा रहे हथियारों की खेप को लक्ष्य के रूप में देखा जाएगा। इसका मतलब यह है कि रूस अब अमेरिका और नाटो देशों से आ रहे हथियारों के खेप पर हमला कर सकता है। जिसके बाद आशंका जताई जा रही है कि रूस के ऐसे किसी भी ऐक्शन से संघर्ष और ज्यादा भड़क सकता है।
04:26 PM, Mar 13 2022
पढ़ें: यूक्रेन में पोलैंड बॉर्डर के पास रूस का सबसे बड़ा हमला, आसमान से बरसाए बम... 9 की मौत, 57 घायल
04:11 PM, Mar 13 2022
यूक्रेन में पोलैंड बॉर्डर के पास रूस का सबसे बड़ा हमला
पश्चिमी यूक्रेन में स्थित सैन्य प्रशिक्षण अड्डे पर हुए रूसी हवाई हमले में कम से कम नौ लोगों की मौत हो गई जबकि 57 अन्य घायल हुए हैं। एक स्थानीय अधिकारी ने रविवार को यह जानकारी दी। इस रूसी हमले से युद्ध पोलैंड सीमा के करीब तक पहुंच गया है। इससे पहले रूस के एक वरिष्ठ राजनयिक ने चेताया था कि विदेशों से यूक्रेन को मिलने वाले सैन्य साजो-सामान को मॉस्को निशाना बनाएगा। लवीव प्रांत के गवर्नर मक्सिम कोजित्स्काई ने कहा कि रूसी बलों ने लवीव शहर के उत्तर-पश्चिम में 30 किलोमीटर दूर स्थित यावोरिव सैन्य ठिकाने पर कम से कम 30 क्रूज मिसाइल दागीं। ये सैन्य अड्डा पोलैंड सीमा से 35 किलोमीटर दूर यूक्रेनी क्षेत्र में स्थित है। अधिकारियों का कहना है कि रूसी सैनिकों ने पश्चिमी यूक्रेनी शहर इवानो-फ्रेंक्विस्क स्थित हवाई अड्डे पर भी गोलीबारी की है।
04:08 PM, Mar 13 2022
भारत ने कीव में अपने दूतावास को किया बंद, पोलैंड में किया शिफ्ट
भारत ने यूक्रेन की राजधानी कीव में बिगड़ते हालात को देखते हुए अपने दूतावास को अस्थाई तौर पर बंद कर दिया है। भारतीय विदेश मंत्रालय ने बताया है कि उसने कीव के दूतावास को अग्रिम सूचना तक के लिए पोलैंड में शिफ्ट कर दिया है। पोलैंड की सीमा कीव से सटी हुई है। भारत ने यूक्रेन से अपने छात्रों को निकालते समय पोलैंड से कई फ्लाइट संचालित की थी।
11:00 PM, Mar 12 2022
अमेरिका देगा यूक्रेन को 20 करोड़ डॉलर की सहायता
अमेरिकी राष्ट्रपति जो बाइडन यूक्रेन को 20 करोड़ डॉलर की अतिरिक्त सहायता देने के लिए विदेश विभाग को अधिकृत कर रहे हैं। यह राशि यूक्रेन को हथियार एवं सैन्य सेवाओं, शिक्षा और प्रशिक्षण के लिए दी जाएगी क्योंकि यूक्रेनवासी रूस के आक्रमण का प्रतिकार करना चाहते हैं।
09:24 PM, Mar 12 2022
यूक्रेन के जापोरिज्ज्या परमाणु संयंत्र रूस के कब्जे में
जापोरिज्ज्या परमाणु ऊर्जा संयंत्र, जिस पर 4 मार्च को रूसी सेना ने कब्जा कर लिया था, को मॉस्को की सरकारी परमाणु कंपनी रोसाटॉम ने अपने कब्जे में ले लिया है। यूक्रेन के एक शीर्ष अधिकारी ने शनिवार को यह दावा किया। एक सोशल मीडिया पोस्ट में, यूक्रेन की सरकारी परमाणु कंपनी एनरगोटॉम के प्रमुख पेट्रो कोटिन ने कहा, 'तथाकथित सैन्य-नागरिक प्रशासन के प्रतिनिधि स्टेशन पर आए और प्रबंधन को एकत्रित किया। उन्होंने अपना नाम नहीं बताया, बल्कि उन्होंने केवल इतना कहा कि वे सैन्य-नागरिक प्रशासन के प्रतिनिधि हैं।'
07:38 PM, Mar 12 2022
रूस का दावा : मिलिशिया ने वेलेरियानोव्का, अन्य शहरों पर कब्जा किया
रूसी रक्षा मंत्रालय ने शनिवार को मॉस्को समयानुसार सुबह नौ बजे दावा किया कि डोनेट्स्क गणराज्य में पीपुल्स मिलिशिया की इकाइयों ने रूसी सशस्त्र बलों के समर्थन से वेलेरियानोव्का, जेलेनी गाई को अपने कब्जे में ले लिया और नोवोआंड्रिवका को वहां से दक्षिण और पूर्व जाने से रोक दिया। लुगांस्क पीपुल्स रिपब्लिक के सैनिकों के समूह ने अपने आक्रामक अभियानों को जारी रखते हुए रुबेज्नो को अवरुद्ध करने के अलावा, सुरोत्सेवका, शेड्रीशेवो और जि़टलोव्का पर नियंत्रण कर लिया। इसने दावा किया कि रूसी सशस्त्र बल एक बड़े मोर्चे पर हमला जारी रखते हुए नोवोडोनेत्स्को, नोवोमयोर्कोए और पावलोव्का पहुंचे। शनिवार की सुबह लंबी दूरी तक मार करने वाले हथियारों से यूक्रेन के सैन्य बुनियादी ढांचे पर हमला किया गया।
07:09 PM, Mar 12 2022
नेपाल के प्रधानमंत्री ने भारत का आभार व्यक्त किया
नेपाल के प्रधानमंत्री शेर बहादुर देउबा ने रूस के सैन्य हमले के बाद यूक्रेन में फंसे चार नेपाली नागरिकों को निकालने के लिए शनिवार को भारतीय प्रधानमंत्री नरेंद्र मोदी और उनकी सरकार का आभार व्यक्त किया। भारत के 'ऑपरेशन गंगा' के तहत नेपाली छात्रों को निकाला गया था। आपरेशन गंगा 24 फरवरी को रूस के सैन्य आक्रमण के बाद यूक्रेन में फंसे भारतीयों को वापस लाने के लिए शुरू किया गया था।
06:08 PM, Mar 12 2022
अमेरिकी सीनेट ने यूक्रेन को मदद देने के प्रस्ताव को अंतिम मंजूरी दी
अमेरिकी कांग्रेस ने युद्धग्रस्त यूक्रेन और उसके यूरोपीय सहयोगियों को 13.6 अरब डॉलर की सैन्य व मानवीय आपात मदद प्रदान करने को मंजूरी दे दी है। यूक्रेन पर रूस के आक्रमण में अब तक हजारों लोगों की मौत हो चुकी है जबकि 20 लाख से अधिक लोगों को देश छोड़कर भागना पड़ा है। सीनेट ने बृहस्पतिवार देर रात कुल 1.5 लाख करोड़ अमेरिकी डॉलर के प्रस्ताव को मंजूरी दी। प्रस्ताव के पक्ष में 68 जबकि विरोध में 31 वोट पड़े।
06:03 PM, Mar 12 2022
मस्जिद को भी नहीं बख्श रही रूसी सेना! यूक्रेन का आरोप- हमले के वक्त 80 लोग थे मौजूद
पाकिस्तान ने गलती से आकर गिरे भारत के मिसाइल को लेकर तीखी प्रतिक्रिया दी है। भारतीय रक्षा मंत्रालय के खेद जताने के बाद पाकिस्तान ने इस घटना की संयुक्त जांच की मांग भी की है। पाकिस्तान ने भारत से यह भी पूछा है कि उसकी जमीन पर गिरने वाली मिसाइल कौन सी थी और क्या वह सेल्फ डिस्ट्रक्शन तकनीक से लैस थी कि नहीं। भारत ने बताया था कि एक मिसाइल तकनीकी खराबी के कारण पाकिस्तानी हवाई क्षेत्र में घुस गई थी। हालांकि, इससे किसी जान-माल का नुकसान नहीं हुआ। भारतीय सेना ने इस पूरे मामले की कोर्ट ऑफ इन्क्वायरी के भी आदेश जारी किए हैं।
05:55 PM, Mar 12 2022
तुर्की के 86 नागरिकों ने मारियूपोल में शरण ली शरण
तुर्की में यूक्रेनी दूतावास ने कहा है कि तुर्की के 86 नागरिकों का एक समूह रूसी सैनिकों के घेरे में आए मारियूपोल शहर की एक मस्जिद में शरण लिये हुए है, जिनमें 34 बच्चे भी शामिल हैं। दूतावास की एक प्रवक्ता ने सिटी मेयर से प्राप्त सूचना के हवाले से कहा है कि रूसी सैनिकों से घिर चुके इस शहर की एक मस्जिद में ये लोग हमले से बचने के लिए शरण लिये हुए हैं। प्रवक्ता ने कहा, 'वाकई मारियूपोल में संचार की बड़ी समस्या है और उन तक पहुंचने का कोई उपाय नहीं हैं।'
04:27 PM, Mar 12 2022
रूस ने दी इंटरनेशनल स्पेस स्टेशन को उड़ाने की धमकी, रोस्कोस्मोस प्रमुख बोले- प्रतिबंध लगाने वाले देश 'पागल' हैं
03:19 PM, Mar 12 2022
यूक्रेन की मस्जिद पर रूस ने बरसाए गोले
एएफपी के मुताबिक यूक्रेन के मारियुपोल में एक मस्जिद पर रूस ने गोलाबारी की है। इस मस्जिद में 80 नागरिक मौजूद थे। फिलहाल हताहतों की संख्या को लेकर कोई खुलासा नहीं हुआ है।
03:16 PM, Mar 12 2022
प्रतिबंधों के जवाब में रूस ने दी ISS उड़ाने की धमकी
रूसी स्पेस एजेंसी के प्रमुख ने कहा है कि रूस के खिलाफ पश्चिमी प्रतिबंध अंतरराष्ट्रीय स्पेस स्टेशन के क्रैश होने का कारण बन सकते हैं। उन्होंने प्रतिबंधों को हटाने की मांग की है। अमेरिकी स्पेस एजेंसी नासा आईएसएस को 2031 में रिटायर करने की योजना बना रही है।
10:53 AM, Mar 12 2022
'पुतिन किसी भी हद तक जा सकते हैं'... दुश्मनों को 'प्यार के जाल' में फंसाने वाली रूसी जासूस ने खोले कई बड़े राज
मॉस्को : रूस की एक पूर्व महिला जासूस ने चेतावनी दी है कि रूसी राष्ट्रपति व्लादिमीर पुतिन यूक्रेन पर कब्जा करने के लिए 'सभी हदों को तोड़ देंगे'। आलिया रोज़ा और पुतिन को एक ही मिलिट्री प्रोग्राम के तहत ट्रेनिंग दी गई थी। आलिया कैलिफोर्निया के आलीशान बंगले में रहती हैं जिसकी कीमत 15 मिलियन पाउंड (करीब 1.50 अरब रुपए) है। फिलहाल वह मिलियन-डॉलर का एक फैशन बिजनेस चलाती हैं लेकिन कुछ समय पहले तक उनका जीवन इससे बिल्कुल अलग था।
09:38 AM, Mar 12 2022
पुतिन से खौफ खा रहे 'हारे हुए' रूसी सैनिक ! घर लौटने पर हो सकती है हत्या, परिवार ने बताया- सज चुकी है चिता
कीव/मॉस्को : यूक्रेन में घुसी रूसी सेना का अब तक का रास्ता उतना आसान नहीं रहा है जितना पुतिन ने सोचा था। 17 दिन की भीषण लड़ाई और बर्बर हमलों के बाद भी राजधानी कीव जेलेंस्की सरकार के नियंत्रण में है। इस दौरान कई रूसी सैनिक यूक्रेन में बंदी बना लिए गए जिनके वीडियो सोशल मीडिया पर शेयर किए गए। रूसी सैनिकों को खाने के लिए ब्रेड और चाय दी गई और परिवार से बात करवाई गई जिससे वे भावुक हो गए। अब इन सैनिकों को अपने घर लौटने में डर लग रहा है। इनका कहना है कि अगर वे रूस लौटे तो उनकी हत्या हो सकती है।
08:36 AM, Mar 12 2022
'रूस-यूक्रेन जंग में अगर हम कूदे तो होगा तीसरा विश्व युद्ध', दुनिया को बाइडन की चेतावनी
वॉशिंगटन : रूस और यूक्रेन का युद्ध अभी भी चल रहा है। इस जंग में यूक्रेन को पश्चिमी देशों की मदद तो मिल रही है लेकिन किसी भी देश ने रूस से टक्कर लेने के लिए अपनी सेना भेजने से इनकार कर दिया है। अमेरिका के राष्ट्रपति जो बाइडन ने मिग लड़ाकू विमानों को पोलैंड से यूक्रेन भेजने की अपनी योजनाओं को खारिज करते हुए 'तीसरे विश्व युद्ध' की चेतावनी दी है। बाइडन ने कहा है कि हम रूस से सीधे तौर पर नहीं उलझेंगे।
07:52 AM, Mar 12 2022
राष्ट्रपति पुतिन एक राजनयिक स्थिति से सहमत होकर या कम से कम बमबारी और विनाश को रोककर इस युद्ध को अभी रोक सकते हैं जो वह एक ऐसे राष्ट्र के खिलाफ कर रहे हैं जिसने किसी को नहीं उकसाया और रूस को कोई खतरा पेश नहीं किया।
जॉन किर्बी, पेंटागन प्रेस सचिव
09:38 PM, Mar 10 2022
पुतिन ने रूसी सेना के 8 जनरलों को किया बर्खास्त! यूक्रेन का दावा- युद्ध में असफलता से हैं नाराज
यूक्रेन ने दावा किया है कि राष्ट्रपति व्लादिमीर पुतिन ने रूसी सेना के आठ शीर्ष जनरलों को बर्खास्त कर दिया है। दावा यह भी किया गया है कि उन्होंने रूसी खुफिया एजेंसी एफएसबी पर जानकारी जुटाने में फेल रहने और खराब रणनीति पर नाराजगी भी जताई है। हालांकि, इन दोनों दावों की स्वतंत्र रूप से पुष्टि नहीं हो सकी है। यूक्रेन का आरोप है कि रूसी सेना उनके देश में एक के बाद एक मोर्चे पर फेल होती जा रही है। रूसी सेना ने युद्ध शुरू होने के अगले दिन ही राजधानी कीव की घेराबंदी कर दी थी। लेकिन, 14 दिन बीत जाने के बाद भी रूसी सेना अब तक कीव के अंदर घुस नहीं पाई है।
08:47 PM, Mar 10 2022
यूक्रेन में रूसी सेना पर हमला किया तो खैर नहीं, बिलकुल नहीं बख्शेंगे...मॉस्को ने दी सीधी चेतावनी
रूस और यूक्रेन के बीच पिछले 14 दिनों से जंग जारी है। इस बीच रूसी राष्ट्रपति व्लादिमीर पुतिन के कार्यालय क्रेमलिन ने यूक्रेन को चेतावनी दी है। क्रेमलिन ने कहा कि अगर कोई यूक्रेन में रूसी सैनिकों पर हमला करता है तो उसे बिलकुल निशाना बनाया जाएगा। क्रेमलिन के प्रवक्ता दिमित्री पेसकोव ने कहा कि यूक्रेनी अर्धसैनिक बलों के हमलों ने रूसी सैनिकों को जवाबी कार्रवाई करने के लिए मजबूर किया। पहले ऐसी रिपोर्ट आई थी कि यूक्रेन ने अपने देश के आम नागरिकों को हथियार देकर रूस के खिलाफ जंग के लिए उतारा है।
07:54 PM, Mar 10 2022
अमेरिकी उपराष्ट्रपति हैरिस ने रूस के खिलाफ युद्ध अपराध जांच की मांग की
अमेरिकी उप राष्ट्रपति कमला हैरिस ने बृहस्पतिवार को यूक्रेन पर आक्रमण और एक प्रसूति अस्पताल सहित नागरिकों पर बमबारी को लेकर रूस के खिलाफ अंतरराष्ट्रीय युद्ध अपराध जांच की मांग की। उत्तरी अटलांटिक संधि संगठन (नाटो) के पूर्वी पक्ष के सहयोगियों के समर्थन के लिये वारसॉ में मौजूद हैरिस ने बुधवार को प्रसूति अस्पताल में बमबारी और खून से लथपथ गर्भवती महिलाओं के दृश्यों पर नाराजगी व्यक्त की।
07:07 PM, Mar 10 2022
Video: यूक्रेन में आग उगल रहे रूसी सेना के अटैक हेलीकॉप्टर, वीडियो जारी कर दिखाई ताकत
रूसी सेना के मिलिट्री हेलीकॉप्टर लगातार यूक्रेन पर बमबारी कर रहे हैं। रूसी रक्षा मंत्रालय ने कुछ घंटे पहले ही एक वीडियो जारी कर अपने अटैक हेलीकॉप्टरों की ताकत दिखाई है। वीडियो में एमआई-28 और के-52 अटैक हेलीकॉप्टरों को मिसाइलों के साथ उड़ान भरते और हमला करते दिखाया गया है। ये हेलीकॉप्टर पहले हैवी मशीनगनों से और फिर रॉकेट से यूक्रेनी किलेबंदी और आर्मर्ड व्हीकल को निशाना बनाया। दोनों देशों के बीच युद्ध को शुरू हुए 14 दिन हो चुके हैं। इसके बावजूद संघर्ष विराम की संभावना दूर-दूर तक दिखाई नहीं दे रही है। रूसी सेना के लाखों जवान यूक्रेन के अलग-अलग इलाकों में यूक्रेनी शहरों को घेरे हुए हैं।
06:19 PM, Mar 10 2022
रूस-यूक्रेन के बीच मध्यस्थ बना तुर्की, विदेश मंत्रियों को आमने-सामने बैठाया, एर्दोगन का इरादा जानें
रूस और यूक्रेन के बीच पिछले 14 दिनों से युद्ध जारी है। इस युद्ध की चपेट में आने से यूक्रेन के हजारों आम नागरिक हताहत हो चुके हैं। वहीं, रूसी सेना यूक्रेन की राजधानी कीव पर कब्जा करने के लिए लगातार कोशिश कर रही है। इस बीच रूस और यूक्रेन के विदेश मंत्रियों ने तुर्की में मुलाकात की है। दोनों देशों के बीच युद्ध शुरू होने के बाद यह पहली हाई लेवल बैठक बताई जा रही है। इस मुलाकात के बाद से तुर्की की भूमिका को लेकर कयासबाजी तेज हो गई है। तुर्की रूस विरोधी सैन्य संगठन नाटो का सक्रिय सहयोगी है। इसके बावजूद तुर्की के राष्ट्रपति रेचेप तैयर एर्दोगन ने कुछ दिन पहले ही रूसी राष्ट्रपति व्लादिमीर पुतिन से बात कर दोनों देशों के विदेश मंत्रियों के मुलाकात का प्रस्ताव दिया था।
05:23 PM, Mar 10 2022
रूस और यूक्रेन के विदेश मंत्रियों के बीच तुर्की में वार्ता
रूस और यूक्रेन के विदेश मंत्रियों के बीच तुर्की में बातचीत हुई। आधिकारिक तस्वीर में बृहस्पतिवार को रूस के सर्गेई लावरोव अपने यूक्रेनी समकक्ष दिमित्रो कुलेबा तथा अन्य अधिकारियों के साथ बैठे दिखे। यह वार्ता अंताल्या शहर में तुर्की के विदेश मंत्री मेवलुत कावुसोग्लु की मौजूदगी में हुई। दो सप्ताह पहले यूक्रेन पर रूस के आक्रमण के बाद से दोनों देशों के बीच यह पहली उच्चस्तरीय वार्ता है। कावुसोग्लु ने कहा है कि वार्ता का उद्देश्य रूसी और यूक्रेनी राष्ट्रपतियों के बीच बैठक का मार्ग प्रशस्त करना है जिसे तुर्की के राष्ट्रपति द्वारा सुगम बनाया जाएगा।
05:13 PM, Mar 10 2022
2 लाख 71 हजार में बिक रहा है 'रूसी' टैंक! यूक्रेनी यूजर ने फेसबुक पर शेयर किया विज्ञापन, सच्चाई जानें
यूक्रेन में लगातार 14वें दिन रूसी सेना का हमला जारी है। राजधानी कीव पर कब्जा करने के लिए रूसी सेना ने एड़ी-चोटी का जोर लगा दिया है। हालांकि, रूसी सेना को यूक्रेनी सेना के अलावा वहां के आम लोगों के प्रतिरोध का सामना करना पड़ रहा है। जगह-जगह रूसी सेना की गाड़ियों को यूक्रेनी लोग निशाना बना रहे हैं। इस बीच यूक्रेन के एक फेसबुक यूजर ने सोवियत युग के एक टैंक को बेचने का विज्ञापन शेयर किया है। विज्ञापन में इस टैंक की कीमत 2700 पाउंड यानी 271249 रुपये बताई गई है। यह एक टी-64 टैंक है, जो 1964 में सोवियत सेना का मुख्य युद्धक टैंक हुआ करता था।
11:36 PM, Mar 09 2022
रूस से Mi-17 हेलीकॉप्टर डील को रद्द नहीं करेगा फिलीपींस, अमेरिका को दिखाया ठेंगा
फिलीपींस ने रूस से 17 मिलिट्री ट्रांसपोर्ट हेलीकॉप्टर की डील को रद्द नहीं करने का फैसला किया है। इस डील को दोनों देश यूक्रेन संकट से पहले ही मंजूरी दे चुके थे। फिलीपींस ने इन हेलीकॉप्टरों के लिए रूस को काफी पहले ही भुगतान भी कर दिया था। फिलीपींस ने संयुक्त राष्ट्र महासभा में यूक्रेन पर हमले को लेकर रूस के खिलाफ मतदान किया था। फिलीपींस में अमेरिका का एक सैन्य अड्डा भी मौजूद है। चीन के खिलाफ फिलीपींस और अमेरिका सैन्य सहयोग भी बढ़ा रहे हैं। इसके बावजूद रूस से हथियार खरीदना अमेरिका विरोधी कदम माना जा रहा है।
10:49 PM, Mar 09 2022
मारियुपोल में शवों को सामूहिक कब्रों में दफनाया गया
यूक्रेन के दक्षिणी शहर मारियुपोल के अधिकारी लड़ाई में मारे गये लोगों को सामूहिक कब्र में दफना रहे हैं। शहर पर लगातार बमबारी होने के बीच अधिकारी इस बात की प्रतीक्षा कर रहे हैं कि शवों का अलग अलग करके दफनाने का क्रम शुरू हो सके। लेकिन मुर्दाघरों के भर जाने एवं घरों से शव एकत्र नहीं किये जाने के कारण उन्होंने तय किया है कि उन्हें इस तरह के कदम उठाना होगा।
10:12 PM, Mar 09 2022
ब्रिटेन ने रूसी विमान को किया जब्त, बोला- हमने कानून बना दिया, प्राइवेट हो या सरकारी, नहीं बख्शेंगे
ब्रिटिश सरकार ने ब्रिटेन में रूसी विमानों के उड़ान भरने या उतरने पर प्रतिबंध को लेकर नए कानून का ऐलान किया है। इसके तहत अगर कोई रूसी विमान ब्रिटेन की हवाई सीमा में घुसता है या उनके किसी एयरपोर्ट पर उतरता है तो उसे अपराध माना जाएगा। रूस के राष्ट्रपति व्लादिमीर पुतिन के यूक्रेन के खिलाफ सैन्य कार्रवाई का आदेश देने के जवाब में ब्रिटेन के हवाई क्षेत्र में रूसी विमानों के उड़ान भरने और उतरने पर पहले से ही प्रतिबंध लागू हैं। आज ही ब्रिटेन ने रूस के एक निजी विमान को जब्त किया है। दावा किया गया है कि यह रूस के एक कारोबारी का विमान है। परिवहन मंत्री ग्रांट शाप्स ने बुधवार को बताया कि लक्जमबर्ग में पंजीकृत विमान को दक्षिण इंग्लैंड में फर्नबोरो हवाईअड्डे पर उस समय जब्त किया गया है।
09:48 PM, Mar 09 2022
ब्रिटेन के हवाई क्षेत्र में रूसी विमानों के परिचालन को माना जाएगा अपराध
ब्रिटेन की सरकार ने बुधवार को नए कानून की घोषणा की जिसके तहत किसी भी रूसी विमान के लिए ब्रिटेन में उड़ान भरने या उतरने को अपराध माना गया है। रूस के राष्ट्रपति व्लादिमीर पुतिन द्वारा यूक्रेन के खिलाफ सैन्य कार्रवाई का आदेश देने के जवाब में ब्रिटेन के हवाई क्षेत्र में रूसी विमानों के उड़ान भरने और उतरने पर पहले से ही प्रतिबंध लागू हैं। विस्तारित प्रतिबंध के दायरे में रूस या वहां की कंपनियों या लोगों से संबंधित विमान आएंगे और ब्रिटेन के पास रूस से संबंधित किसी भी व्यक्ति के विमान को रोककर रखने की भी शक्ति होगी। ब्रिटेन सरकार को रूसी नागरिकों और कंपनियों के विमानों को ब्रिटेन विमानन पंजी सूची से बाहर करने का भी अधिकार होगा।
08:22 PM, Mar 09 2022
छुट्टी पर हों या ड्यूटी पर... यूक्रेन गए तो तुरंत होगा कोर्ट मॉर्शल, अपने ही सैनिकों को धमका क्यों रहा ब्रिटेन?
ब्रिटिश रक्षा मंत्रालय ने कहा है कि कोई भी सैनिक बिना बताए यूक्रेन गया तो उसका कोर्ट मार्शल किया जाएगा। दावा किया जा रहा है कि ब्रिटिश सेना के चार सैनिक यूक्रेन की तरफ से युद्ध लड़ रहे हैं। जिसके बाद ब्रिटिश रक्षा मंत्रालय को अपने सैनिकों को अनुशासित रखने के लिए चेतावनी जारी करनी पड़ी है। इसमें कहा गया है कि सभी सैनिकों को बिना अनुमति के यूक्रेन की यात्रा करने से प्रतिबंधित किया गया है। इस आदेश का उल्लंघन करने वालों के खिलाफ कड़ी कार्रवाई की जाएगी। ब्रिटेन ने पहले ही यूक्रेन को सैनिक भेजने से इनकार किया है। इसकी जगह ब्रिटिश सरकार ने भारी मात्रा में एंटी एयरक्राफ्ट और एंटी आर्मर मिसाइलों की सप्लाई की है।
07:22 PM, Mar 09 2022
यूक्रेन के विदेश मंत्री दिमित्री कुलेबा ने दावा किया है कि चेरनोबिल न्यूक्लियर पावर प्लांट को बिजली सप्लाई करने वाले रिजर्व जनरेटर में मात्र 48 घंटे का ही डीजल बचा हुआ है। इसके बाद न्यूक्लियर प्लांट का कूलिंग सिस्टम बंद पड़ जाएगा और तापमान बढ़ने लगेगा। इससे न्यूक्लियर प्लांट से रेडिएशन लीक होने का खतरा है।
07:14 PM, Mar 09 2022
चेरनोबिल न्यूक्लियर प्लांट की बिजली को लेकर इतना डरा क्यों है यूक्रेन? बोला- पूरे यूरोप को खतरा
चेरनोबिल न्यूक्लियर पावर प्लांट पर रूस के कब्जे के बाद यूक्रेन ने बड़ा आरोप लगाया है। यूक्रेनी राष्ट्रपति दिमित्री कुलेबा ने दावा किया है कि चेरनोबिल प्लांट की बिजली सप्लाई जल्द ही ठप पड़ सकती है। उन्होंने बताया कि इस न्यूक्लियर प्लांट को बिजली सप्लाई करने वाले रिजर्व जनरेटर में मात्र 48 घंटे का ही डीजल बचा हुआ है। इसके बाद न्यूक्लियर प्लांट का कूलिंग सिस्टम बंद पड़ जाएगा और तापमान बढ़ने लगेगा। इससे न्यूक्लियर प्लांट से रेडिएशन लीक होने का खतरा है। रूसी सेना ने यूक्रेन पर हमले के दूसरे दिन ही चेरनोबिल पर कब्जा कर लिया था। तब से इस प्लांट की सुरक्षा रूसी सैनिक कर रहे हैं।
06:23 PM, Mar 09 2022
रूस ने डोनबास पर हमले की साजिश नाकाम करने का दावा किया
रूस के रक्षा मंत्रालय ने पूर्वी यूक्रेन में अलगाववादियों के कब्जे वाले क्षेत्रों पर बड़े पैमाने पर हमले की साजिश नाकाम करने का दावा किया है। रक्षा मंत्रालय के प्रवक्ता मेजर जनरल इगोर कोनाशेनकोव ने बुधवार को यूक्रेनी नेशनल गार्ड के कथित खुफिया दस्तावेज के हवाले से बताया कि डोनबास क्षेत्र को निशाना बनाने के लिए हफ्ते भर की व्यापक योजना तैयार की गई थी। टीवी पर प्रसारित बयान में कोनाशेनकोव ने कहा, "24 फरवरी से जारी रूसी सेना के विशेष सैन्य अभियान ने इस साल मार्च में लुहान्स्क और दोनेत्स्क पीपुल्स रिपब्लिक (जो कीव द्वारा नियंत्रित नहीं हैं) पर यूक्रेनी सेना के लड़ाकू समूहों द्वारा बड़े पैमाने पर हमले की साजिश का पता लगाकर उसे नाकाम कर दिया।"
05:18 PM, Mar 09 2022
रूस ने यूक्रेन के न्यूक्लियर प्लांट्स पर क्यों किया कब्जा? पहली बार मॉस्को ने किया खुलासा
रूस ने यूक्रेन पर हमले के दौरान कई न्यूक्लियर पावर प्लांट्स को निशाना बनाया। खारकीव, कीव, चेर्नोबिल और जापोरोजे पर रूसी सेना के हमलों ने पूरी दुनिया को डरा दिया था। तब यूक्रेन ने आरोप लगाया था कि रूस का इरादा रेडिएशन फैलाने का है। हालांकि, रूसी रक्षा मंत्रालय, क्रेमलिन और विदेश मंत्रालय ने हर बार इस दावे को खारिज किया है। अब यूक्रेन पर आक्रमण के 13 दिनों बार रूसी विदेश मंत्रालय की प्रवक्ता मारिया जखारोवा ने पहली बार बताया है कि उनकी सेना ने अति संवेदनशील न्यूक्लियर प्लांट्स पर क्यों हमला किया।
04:31 PM, Mar 09 2022
रूस के दोस्त चीन ने यूक्रेन को भेजी मानवीय मदद, बोला- बम मॉस्को पर प्रतिबंधों के खिलाफ
चीन ने कहा कि वह 50 लाख युआन (करीब 7.91 लाख डॉलर) मूल्य का खाद्यान्न और दैनिक जरूरत का अन्य सामान यूक्रेन को भेज रहा है। हालांकि, उसने इस पूर्वी यूरोपीय देश के खिलाफ सैन्य कार्रवाई को लेकर रूस पर आर्थिक प्रतिबंध लगाने का विरोध जारी रखा है। विदेश मंत्रालय के प्रवक्ता झाओ लिजियान ने संवाददाताओं से कहा कि बुधवार को मदद की पहली खेप यूक्रेन को सौंपी गई और अन्य खेप यथा शीघ्र भेजी जाएगी।
03:20 PM, Mar 09 2022
रूस ने यूक्रेनी शहरों की घेराबंदी बढ़ायी
युद्धग्रस्त यूक्रेन की राजधानी कीव में बुधवार की सुबह एक हवाई हमले का अलर्ट घोषित किया गया और रूस की ओर से मिसाइलें दागे जाने के खतरे के बीच निवासियों से जल्द से जल्द सुरक्षित स्थानों पर जाने का अनुरोध किया गया। वहीं, सामरिक रूप से महत्वपूर्ण बंदरगाह शहर मारियुपोल की घेराबंदी कर दी गयी है जिससे वहां मानवीय संकट बढ़ गया है। कीव क्षेत्रीय प्रशासन के प्रमुख ओलेक्सी कुलेबा ने हवाई हमले का अलर्ट जारी करते हुए कहा कि यूक्रेन की राजधानी पर 'मिसाइल हमले का खतरा' है। उन्होंने कहा, 'सभी लोग तुरंत सुरक्षित स्थानों पर चले जाएं।' हालांकि, बाद में अलर्ट हटा दिया गया। कई दिनों से रूसी सेना ने यूक्रेन के शहरों को घेर रखा है और नागरिकों को सुरक्षित निकालने के लिए मानवीय गलियारे बनाने की कोशिशें विफल हो गयी हैं। कुलेबा ने कहा कि नागरिकों के लिए राजधानी में संकट बढ़ रहा है और खासतौर से शहर के उपनगरों में हालात गंभीर हैं। उन्होंने कहा, 'रूस कीव क्षेत्र में कृत्रित रूप से मानवीय संकट पैदा कर रहा है, लोगों की निकासी में बाधा डाल रहा है और छोटे समुदायों पर बमबारी कर रहा है।'
11:51 AM, Mar 09 2022
सूमी शहर से भारतीयों की निकासी का कार्य पूरा
यूक्रेन के उत्तर-पूर्वी शहर सूमी से लोगों की निकासी का कार्य अब सफलतापूर्वक पूरा कर लिया गया है। यह जानकारी यूक्रेन की राजधानी कीव ने दी। यूक्रेन के राष्ट्रपति वलोडिमिर जेलेंस्की के कार्यालय के उप प्रमुख, किरीलो टाईमोशेनको के हवाले से बुधवार को बीबीसी ने बताया, ''लगभग 5,000 लोग और 1,000 से अधिक निजी वाहन लोगों की सुरक्षा में लगे हुए हैं।'' बुधवार सुबह अपने टेलीग्राम अकाउंट पर, टाईमोशेनको ने एक रेलवे स्टेशन पर लोगों के पहुंचने की फुटेज पोस्ट की। हालांकि, उन्होंने कोई और विवरण नहीं दिया। वीडियो की स्वतंत्र रूप से अभी पुष्टि नहीं की गई है। स्थानीय अधिकारियों ने बताया कि सोमवार को रूसी हवाई हमलों में तीन बच्चों सहित 22 लोग मारे गए थे। भारत सरकार ने मंगलवार को कहा कि यूक्रेन के सूमी शहर में फंसे सभी 694 भारतीय छात्रों को यूक्रेन सरकार के सहयोग से सफलतापूर्वक बाहर निकाल लिया गया है।
10:09 AM, Mar 09 2022
पोलैंड ने अमेरिका को लड़ाकू विमान देने का प्रस्ताव रखा
पोलैंड ने यूक्रेन की सेना की मदद करने के लिए अमेरिका को अपने सभी एमआईजी-29 लड़ाकू विमान देने का प्रस्ताव दिया है। इस संबंध में अमेरिकी रक्षा मंत्रालय ने कहा कि यह प्रस्ताव उत्तरी अटलांटिक संधि संगठन (नाटो) के लिए गंभीर चिंताएं पैदा करता है और यह योजना ''तर्कसंगत नहीं'' है। पेंटागन के प्रेस सचिव जॉन किर्बी ने एक बयान में कहा कि यूक्रेन युद्ध में रूस के खिलाफ हवाई क्षेत्र में उड़ान भरने के लिए जर्मनी स्थित अमेरिका/नाटो सैन्य अड्डे से विमानों के रवाना होने संबंधी संभावना चिंताजनक है। उन्होंने कहा कि यह अमेरिका को स्पष्ट नहीं है कि इसके लिए क्या ठोस तर्क है। उन्होंने कहा कि अमेरिका इस मामले पर पोलैंड से बात करना जारी रखेगा। पोलैंड ने मंगलवार को कहा कि वह अपने सभी एमआईजी-29 लड़ाकू विमान अमेरिका को देगा ताकि ऐसी व्यवस्था हो सके, जिसके जरिए ये विमान यूक्रेन की सेना तक पहुंचाए जा सकें।
06:16 AM, Mar 09 2022
कौन है पुतिन को 'सनकी' कहने वाली मॉडल?
यूक्रेन के खिलाफ युद्ध (Ukraine-Russia War) के दौरान रूसी राष्ट्रपति व्लादिमीर पुतिन (Vladimir Putin) को लेकर रोज नए-नए खुलासे हो रहे हैं। उन्हें लेकर हर कोई अपनी बात रख रहा है। इस लिस्ट में 2019 की मिस बमबम ब्राजीली मॉडल सूजी कॉर्टेज (Suzy Cortez) भी शामिल हैं। उन्होंने अपने 2018 में किए गए रूसी दौरे को याद करते हुए कहा कि डिनर के दौरान पुतिन उन्हें अजीब नजरों से घूर रहे थे। साथ ही उन्होंने कहा कि वह सनकी और हिंसक मनोरोगी हैं।
04:26 AM, Mar 09 2022
यूक्रेनी राष्ट्रपति जेलेंस्की ने मंगलवार को ब्रिटिश संसद में अपनी स्पीच के दौरान चर्चिल के मशहूर भाषण का जिक्र करते हुए कहा, 'हम पश्चिमी देशों की सहायता के लिए आपकी मदद चाहते हैं। हम इस मदद के लिए आभारी हैं और बोरिस, मैं आपका आभारी हूं।' यूक्रेन के राष्ट्रपति ने कहा, 'कृपया इस देश (रूस) के खिलाफ प्रतिबंधों को बढ़ाएं और कृपया इस देश को एक आतंकवादी देश घोषित करें। कृपया सुनिश्चित करें कि हमारे यूक्रेन का आसमान सुरक्षित रहे।'
01:23 AM, Mar 09 2022
जंग रोक बातचीत से मामला सुलझाएं यूक्रेन और रूस...
प्रधानमंत्री नरेंद्र मोदी ने मंगलवार को नीदरलैंड्स के अपने समकक्ष मार्क रूट से यूक्रेन और रूस के बीच जारी युद्ध से उपजी परिस्थितियों पर चर्चा की तथा इसकी वजह से यूक्रेन में पैदा हुए मानवीय संकट पर अपनी चिंताएं भी साझा कीं। प्रधानमंत्री कार्यालय (पीएमओ) ने एक बयान में यह जानकारी दी। पीएमओ ने कहा, 'दोनों नेताओं ने यूक्रेन की ताजा स्थिति पर चर्चा की और वहां जारी मानवीय स्थिति पर अपनी चिंताएं साझा कीं।'
11:24 PM, Mar 08 2022
नाटो का सदस्य बनने को लेकर दबाव नहीं डाल रहा यूक्रेन, पीछे खींचे पांव
आपको याद होगा कि यूक्रेन के अंदर इस बात की इच्छा थी कि वह नाटो का सदस्य बन जाए। रूस ये कभी नहीं चाहता कि यूक्रेन नाटो का सदस्य बने। अमेरिका ने भी उसे नाटो का सदस्य बनने का खूब लालच दिया लेकिन अंतिम में जब रूस ने यूक्रेन पर आक्रमण किया तो राष्ट्रपति जेलेंस्की के लिए नाटो में शामिल होना और जरूरी हो गया। लेकिन अब देखा जा रहा है कि खुद यूक्रेन नाटो का सदस्य नहीं बनना चाहता। इस मामले में उसने अपने कदम पीछे खींच लिए हैं। इस बारे में खुद जेलेंस्की ने कहा कि वो अब नाटो ती सदस्यता के लिए कोई दबाव नहीं बनाने जा रहे हैं।
12:09 AM, Mar 09 2022
McD ने रूस से छीना बर्गर का स्वाद, बंद किए सभी रेस्टोरेंट
अब रूस से खाने का जायका भी छीना जा रहा है। McDonald's ने यूक्रेन पर किए आक्रमण के बाद ये फैसला किया है कि वह रूस में अपने सभी रेस्टोरेंट बंद करने जा रही है। इससे पहले प्रीमियर लीग ने भी रूस ब्रॉडकास्टर के साथ करार को रद्द कर चुका है।
11:18 PM, Mar 08 2022
रूस को आतंकी देश माना जाए- जेलेंस्की
यूक्रेन के राष्ट्रपति जेलेंस्की ने ब्रिटिश संसद में अपना वर्चुअल संबोधन दिया। जेलेंस्की ने ब्रिटेन पीएम बोरिस जॉनसन से अपील करते हुए कहा कि बोरिस आपसे अपील है कि रूस के खिलाफ प्रतिबंधों के दवाब को और बढ़ाया जाए। जेलेंस्की ने एक और अपील करते हुए कहा कि कृपया रूस को एक आतंकी देश माना जाए। आपको बता दें कि इससे पहले जब राष्ट्रपति जेलेंस्की ने ब्रिटिश संसद में अपना संबोधन दिया था तो लोगों ने खड़े होकर ताली बजाई थी और पूरा संसद ताली की गड़गड़ाहट से गूंज गया था।
10:09 PM, Mar 08 2022
रूस से गैस, तेल औैर उर्जा नहीं लेगा अमेरिका-जो बाइडन
अमेरिका के राष्ट्रपति जो बाइड़न ने अपने संबोधन में रूस को तगड़ा झटका देते हुए कहा कि हम रूस के गैस, तेल और ऊर्जा के सभी आयातों पर प्रतिबंध लगा रहे हैं। बाइडन ने आगे कहा कि हम इस प्रतिबंध के साथ आगे बढ़ रहे हैं, यह समझते हुए कि हमारे कई यूरोपीय सहयोगी और भागीदार हमसे जुड़ने की स्थिति में न हो। जो बाइडन ने आगे कहा कि रूस के लिए यूक्रेन पर जीत कभी भी जीत नहीं मानी जाएगी।
09:48 PM, Mar 08 2022
रूस-यूक्रेन युद्ध में 2000-4000 रूसी सैनिकों ने गंवाई जान-पेंटागन
अमेरिका के रक्षा विभाग पेंटागन ने मंगलवार को कानूनविदों को बताया कि रूस-यूक्रेन के बीच दो हफ्तों से जारी युद्ध में अबतक 2 से 4 हजार रूसी सैनिकों के मारे जाने की खबर है। आपको बता दें कि इस युद्ध में यूक्रेन ने भी दावा किया है कि उसने रूस के कई लड़ाकू विमानों, बख्तरबंद वाहनों और सैनिकों को मार गिराया है।
09:23 PM, Mar 08 2022
यूक्रेन पर रूस लगातार हमलवार है तो वहीं दूसरी ओर उसपर बाकी देश प्रतिबंधों की झड़ी लगा रहे हैं। इस बीच प्रीमियर लीग ने रूस के कड़े रूख को देखते हुए रूसी ब्रॉडकास्टर से अपने करार को रद्द कर दिया है। आपको बता दें कि रूस के राष्ट्रपति व्लादिमीर पुतिन से पीएम मोदी मे सोमवार को तीसरी बार बातचीत की। पीएम ने कहा कि आप यूक्रेन के राष्ट्रपति से सीधे बातचीत करें।
07:53 PM, Mar 08 2022
रूस-यूक्रेन के बीच 13 दिन से छिड़ी है जंग... लेकिन सिर्फ 38 मिनट तक चला था इतिहास का सबसे छोटा युद्ध
इतिहास में पहले भी ऐसे युद्ध हुए हैं जो या तो उम्मीद से ज्यादा लंबे चले या कुछ ज्यादा ही जल्दी खत्म हो गए। इसी तरह की एक जंग की कहानी आज आपको बताएंगे, जिसे 'इतिहास का सबसे छोटा युद्ध' भी कहा जाता है जो सिर्फ 38 मिनट तक ही चला था।
06:51 PM, Mar 08 2022
ब्रिटिश संसद को संबोधित करेंगे यूक्रेनी राष्ट्रपति जेलेंस्की
यूक्रेन के राष्ट्रपति वोलोदिमीर जेलेंस्की मंगलवार को हाउस ऑफ कॉमंस यानि ब्रिटिश संसद के सदस्यों को वर्चुअली संबोधित करेंगे। हाउस ऑफ कॉमंस के स्पीकर सर लिंडसे होयले ने इसकी पुष्टि की। जानकारी के अनुसार जेलेंस्की का संबोधन वहां के समयानुसार, शाम 5 बजे होगा और इसे कॉमंस चैंबर में लगही स्क्रीन पर प्रदर्शित किया जाएगा। स्पीकर होयले ने कहा कि संसद का हर सदस्य राष्ट्रपति जेलेंस्की को सुनना चाहता है और इस लिहाज से ये सदस्यों के लिए महत्वपूर्ण मौका है।
06:06 PM, Mar 08 2022
अमेरिका, ब्रिटेन पर बरसे जेलेंस्की ! बोले- 13 दिनों से हम सुन रहे हैं पश्चिम के 'झूठे वादे'
कीव : यूक्रेन युद्ध में एक तरफ पुतिन हैं जो पूरी दुनिया को चेतावनी दे रहे हैं और दूसरी तरफ यूक्रेनी राष्ट्रपति वोलोडिमिर जेलेंस्की हैं जो उल्टा पुतिन को ही चैलेंज कर रहे हैं। वह लगातार कह रहे हैं कि मैं कीव में हूं और किसी से नहीं डरता। जेलेंस्की ने मंगलवार को पश्चिमी देशों पर अपनी नाराजगी जताई। उन्होंने रूसी हमलों से यूक्रेन को बचाने के पश्चिम के 'झूठे वादों' की निंदा की।
05:08 PM, Mar 08 2022
यूक्रेन की जंग में तबाह हो रहे रूसी टैंक-फाइटर जेट, जानें भारत के लिए क्यों बजी खतरे की घंटी
मास्को:यूक्रेन की जंग में सुपरपावर रूस के हथियारों की जमकर तबाही देखने को मिल रही है। अमेरिकी जेवलिन मिसाइलें रूसी टैंकों का आसानी से शिकार कर रही हैं, वहीं स्टिंगर मिसाइलें रूसी फाइटर जेट का काल बन रही हैं। रूसी हथियारों के इस बेहद घटिया प्रदर्शन से यह डर सताने लगा है कि रूसी हथियारों का निर्यात जीरो हो सकता है। यही नहीं रूसी हथियारों पर बुरी तरह से निर्भर भारत के लिए भी यह खतरे की घंटी की तरह से जो चीन और पाकिस्तान जैसे शत्रुओं से बुरी तरह से घिरा हुआ है। आइए समझते हैं पूरा मामला
04:06 PM, Mar 08 2022
मारियुपोल में डिहाइड्रेशन के चलते गई बच्चे की जान,राष्ट्रपति जेलेंस्की ने दी जानकारी
यूक्रेन के मारियुपोल में डिहाइड्रेशन के चलते एक बच्चे की मौत हो गई। राष्ट्रपति जेलेंस्की ने इसकी जानकारी दी। जेलेंस्की ने बताया कि मारयुपोल इस वक्त पानी, बिजली और हीटिंग आपूर्ति से जूझ रहा है। आपको बता दें कि रॉयटर्स की रिपोर्ट के अनुसार, बच्चे की मौत की तुरंत नहीं की गई थी।
03:22 PM, Mar 08 2022
रूस और यूक्रेन के बीच चल रहे युद्ध के कारण हम भारत में तेल की कमी नहीं होने देंगे। आगे हम जो भी निर्णय लेंगे वह हम अपने नागरिकों के हितों को ध्यान में रखते हुए लेंगे।
हरदीप सिंह पुरी, केंद्रीय पेट्रोलियम मंत्री
02:57 PM, Mar 08 2022
रूस ने यूक्रेन के 5 शहरों से मानवीय गलियारे खोलने का किया ऐलान
रूस के रक्षा मंत्रालय ने मंगलवार को जारी युद्ध के बीच यूक्रेन से घिरे पांच शहरों कीव, चेर्निगोव, सूमी, खारकीव, मारियुपोल से नागरिकों को निकालने के लिए मानवीय गलियारे खोलने की घोषणा की।
02:12 PM, Mar 08 2022
'रूस-यूक्रेन की जंग ने चढ़ा दिया सोने-चांदी का भाव'
रूस और यूक्रेन के बीच चल रही जंग से सोने और चांदी के रेट भी आसमान छू रहे हैं। एमसीएक्स पर सोमवार को सोने का भाव 53 हजार रुपये प्रति 10 ग्राम को पार कर गया। वहीं, चांदी का भाव 70 हजार रुपये किलो से ज्यादा हो गया। दिल्ली के जूलरी बाजार में भी सोने और चांदी के कामकाज पर इस महंगाई का असर दिखना शुरू हो गया है।
01:44 PM, Mar 08 2022
रूसी सेना लूटपाट कर रही : यूक्रेन की सेना
यूक्रेन की सेना ने मंगलवार को दावा किया कि वर्तमान में घेराबंदी वाले क्षेत्रों में सैन्य संघर्ष के दौरान रूसी सेना तेजी से लूटपाट कर रही है और अंतर्राष्ट्रीय मानवीय कानून के नियमों का उल्लंघन कर रही है। यूएनआईएएन ने बताया कि स्थिति पर अपने नवीनतम अपडेट में, यूक्रेन के सशस्त्र बलों के जनरल स्टाफ ने कहा कि खारकीव, सूमी, चेर्निहाइव और कीव क्षेत्रों में डकैतियों की सूचना मिली है। (IANS)
12:49 PM, Mar 08 2022
देश छोड़कर भागने का दर्द
मेदिका : यूक्रेन से भागकर पोलैंड की सीमा पर पहुंची एक महिला के आंसू छलक आए। रूस ने सीजफायर का ऐलान किया है और कुछ मानवीय गलियारों के लिए यूक्रेन से नागरिकों को जाने की अनुमति दी है। (Photo : AP/PTI)
12:46 PM, Mar 08 2022
सूमी में फंसे छात्रों को लेकर भारत चिंतित
भारत ने इस बात पर खेद जताया है कि रूस और यूक्रेन की अपील के बावजूद यूक्रेन के सूमी शहर में फंसे छात्रों के लिए एक सुरक्षित गलियारा नहीं बनाया गया है, जबकि 80 से अधिक उड़ानों में 20,000 अन्य भारतीयों को निकाला गया है। भारत के स्थायी प्रतिनिधि टी.एस. तिरुमूर्ति ने सोमवार को यूक्रेन में मानवीय स्थिति पर विचार-विमर्श के दौरान सुरक्षा परिषद को यह जानकारी दी। उन्होंने कहा कि भारत ने 'यूक्रेन में शेष भारतीय नागरिकों सहित सभी निर्दोष नागरिकों के लिए सुरक्षित और निर्बाध मार्ग की हमारी तत्काल मांग को दोहराया है।' (IANS)
12:22 PM, Mar 08 2022
रूस बना दुनिया का सबसे ज्यादा प्रतिबंधित देश
न्यूयॉर्क स्थित प्रतिबंध निगरानी साइट के अनुसार, यूक्रेन के खिलाफ अपने युद्ध के कारण, रूस दुनिया में सबसे अधिक प्रतिबंध झेल रहा देश बन गया है। कैस्टेलम डॉट एआई ने कहा कि राष्ट्रपति व्लादिमीर पुतिन द्वारा डोनेट्स्क और लुहान्स्क के दो यूक्रेनी विद्रोही क्षेत्रों को 'स्वतंत्र राज्य' घोषित करने के एक दिन बाद 22 फरवरी को रूस पर अमेरिका और उसके सहयोगियों द्वारा प्रतिबंध लगाए गए थे। रूस ने 24 फरवरी को रूस के खिलाफ अपने सैन्य अभियानों की घोषणा के बाद, सैकड़ों और प्रतिबंधों का पालन किया। साइट ने कहा कि 22 फरवरी से पहले रूस के खिलाफ 2,754 प्रतिबंध पहले से ही लागू थे और हमले के बाद के दिनों में 2,778 अतिरिक्त प्रतिबंध लगाए गए, जिससे कुल 5,532 प्रतिबंध लगे। बीबीसी ने कास्टेलम डॉटट एआई का हवाला देते हुए कहा कि रूस की संख्या अब ईरान के 3,616 प्रतिबंधों से आगे निकल गई है, तेहरान को शीर्ष स्थान से हटा दिया है।
11:06 AM, Mar 08 2022
खारकिव के पास लड़ाई में शीर्ष रूसी जनरल मारे गए : यूक्रेन
देश के दूसरे सबसे बड़े शहर खारकिव के पास लड़ाई के दौरान एक शीर्ष रूसी जनरल मारे गए हैं। ये जानकारी यूक्रेन के रक्षा अधिकारियों ने दी। सोमवार रात एक बयान में, यूक्रेन की रक्षा खुफिया के अधिकारियों ने मारे गए जनरल की पहचान विटाली गेरासिमोव के रूप में की, जो रूस के केंद्रीय सैन्य जिले की 41वीं सेना के एक प्रमुख जनरल, चीफ ऑफ स्टाफ और पहले डिप्टी कमांडर थे।
11:04 AM, Mar 08 2022
सूमी में फंसे भारतीयों के लिए सुरक्षित गलियारा नहीं बन पाया: भारत
भारत ने संयुक्त राष्ट्र सुरक्षा परिषद में कहा कि रूस और यूक्रेन दोनों से बार-बार आग्रह करने के बावजूद, पूर्वी यूक्रेन के शहर सूमी में फंसे भारतीय छात्रों को निकालने के लिए सुरक्षित गलियारा नहीं बन पाया है और वह इसे लेकर 'बेहद चिंतित' है। संयुक्त राष्ट्र में भारत के स्थानीय प्रतिनिधि एवं राजदूत टी एस तिरुमूर्ति ने सुरक्षा परिषद में कहा, 'भारत हर प्रकार की शत्रुता को समाप्त करने का लगातार आह्वान करता रहा है।' उन्होंने कहा कि भारत ने सभी निर्दोष नागरिकों, भारतीय नागरिकों को यूक्रेन से निकालने के लिए सुरक्षित तथा निर्बाध मार्ग की मांग की है। तिरुमूर्ति ने कहा, 'हम बेहद चिंतित हैं कि दोनों पक्षों से हमारे आग्रह के बावजूद, सूमी में फंसे हमारे छात्रों के लिए सुरक्षित गलियारा नहीं बन पाया।'
11:02 AM, Mar 08 2022
यूक्रेन के एक और न्यूक्लियर प्लांट को नुकसान
रूस की तरफ से हो रही शेलिंग में खारकिव के न्यूक्लियर प्लांट को नुकसान पहुंचने की खबर है। हालांकि अभी तक किसी तरह के रेडिएशन लीक की जानकारी नहीं मिली है।
10:28 AM, Mar 08 2022
शहर के टीवी टॉवर और रेडियो संचार टावर मेलिटोपोल शहर के कब्जेदारों के नियंत्रण में हैं। यही कारण है कि जानकारी न तो रेडियो स्टेशनों के माध्यम से प्रसारित की जाती है, न ही हमारी वीडियो सामग्री मेरे या शहर की कार्यकारी समिति के नियंत्रण में है।"
इवान फेडोरोव, मेलिटोपोल के मेयर
09:39 AM, Mar 08 2022
मैं कीव में हूं, कहीं छिपा नहीं हूं : जेलेंस्की
यूक्रेन के राष्ट्रपति वोलोडिमिर जेलेंस्की ने राष्ट्र के नाम अपने संबोधन में कहा है कि वह अभी भी कीव में हैं और छिपे नहीं हैं। सोमवार देर रात अपने फेसबुक पेज पर पोस्ट किए गए वीडियो में जेलेंस्की ने राजधानी के बीचों-बीच स्थित अपने कार्यालय से शहर के नजारे दिखाए। राष्ट्रपति ने आगे कहा, 'मैं कीव में रहता हूं। बैंकोवा स्ट्रीट पर। मैं किसी से डर नहीं रहा हूं।'
09:37 AM, Mar 08 2022
भारत पर CAATSA के तहत प्रतिबंध लगाना बेवकूफी : US सांसद
अमेरिकी सासंद ने जो बाइडेन प्रशासन से कहा है कि रूस से एस-400 मिसाइल खरीदने के लिए दंडात्मक काउंटरिंग अमेरिकाज एडवर्सरीज थ्रू सेंक्शंस एक्ट (सीएएटीएसए) के तहत भारत पर कोई भी प्रतिबंध लगाना मूर्खतापूर्ण होगा। बता दें कि रूस से एस-400 मिसाइल रक्षा प्रणाली की खरीद को लेकर भारत पर सीएएटीएसए कानून के तहत प्रतिबंध लगाए जाने की चर्चाएं हैं। सीनेटर टेड क्रूज ने सीनेट की विदेश संबंध समिति द्वारा लंबित नामांकन पर सुनवाई के दौरान कहा, 'ऐसी खबरें हैं कि बाइडन प्रशासन भारत के खिलाफ सीएएटीएसए प्रतिबंध लगाने पर विचार कर रहा है। ये एक ऐसा निर्णय है, जो मुझे लगता है कि असाधारण रूप से मूर्खतापूर्ण होगा।' सीनेट में टेक्सास राज्य का प्रतिनिधित्व करने वाले क्रूज ने कहा कि बीते एक हफ्ते में बाइडेन प्रशासन में भारत और अमेरिका के बीच द्विपक्षीय संबंध खराब हो गए हैं। उन्होंने आगे कहा, 'भारत कई क्षेत्रों में एक महत्वपूर्ण सहयोगी है। हाल के वर्षों में अमेरिका-भारत गठबंधन व्यापक और गहरा हुआ है, लेकिन बाइडेन प्रशासन में रिश्ते खराब हुए हैं।'
08:34 AM, Mar 08 2022
'भारतीय नागरिकों को यूक्रेन में मिले सुरक्षित निकलने का मार्ग'
संयुक्त राष्ट्र में भारत के राजदूत टी एस तिरुमूर्ति ने संयुक्त राष्ट्र सुरक्षा परिषद में सभी निर्दोष नागरिकों, भारतीय नागरिकों को यूक्रेन से निकालने के लिए सुरक्षित तथा निर्बाध मार्ग की मांग की है। भारत ने कहा कि दो दोनों पक्षों से हमारे आग्रह के बावजूद, सुमी में फंसे हमारे छात्रों के लिए सुरक्षित गलियारा नहीं बन पाया है। उन्होंने कहा कि हम यूक्रेन से 20,000 से अधिक भारतीयों की सुरक्षित वापसी कराने में कामयाब रहे हैं हमने अन्य देशों के नागरिकों की भी उनके देश पहुंचने में मदद की है। तिरुमूर्ति ने कहा कि यह महत्वपूर्ण है कि कोई भी मानवीय कार्रवाई हमेशा तटस्थता, निष्पक्षता और स्वतंत्रता के सिद्धांतों द्वारा निर्देशित हो।
06:24 AM, Mar 08 2022
रूसी जिम्नास्ट ने छाती पर लगाया 'Z' का सिंबल, मिली बड़ी सजा
रूसी जिम्नास्ट इवान कुलियाक (Ivan Kuliak Ban) को ब्रॉन्ज मेडल जीतने के बाद पोडियम पर अपनी चेस्ट पर 'Z' का प्रतीक लगाना भारी पड़ा है। उनपर तत्काल प्रभाव से बैन लगा दिया गया है। दरअसल, यूक्रेन में युद्ध (Ukraine-Russia War) भयानक लेवल पर जारी है। रूस दिन-प्रतिदिन आक्रामक होता जा रहा है। युद्ध में शामिल रूसी वाहनों पर 'Z' चिन्ह लगा देखा गया था। उसके बाद से ही उसे रूसी युद्ध का प्रतीक माना जाने लगा।
05:18 AM, Mar 08 2022
पुतिन की 'बेटी' ने सोशल मीडिया को कहा अलविदा
यूक्रेन में युद्ध (Russia Invasion of Ukraine) का ऐलान करने के बाद से ही रूसी राष्ट्रपति व्लादिमीर पुतिन (Vladimir Putin) और उनके करीबी सोशल मीडिया पर लोगों के निशाने पर हैं। लोग उन्हें भी युद्ध का दोषी मानते हुए बुराभला कह रहे हैं। कुछ ऐसा ही पिछले कई दिनों से माइक्रोब्लॉगिंग साइट्स पर 18 वर्षीय लूइजा क्रिवोनोगिख (Luiza Krivonogikh) के साथ हो रहा था। आखिरकार उन्होंने ट्रोल से बचने के लिए सोशल मीडिया को ही अलविदा कह दिया।
03:04 AM, Mar 08 2022
यूक्रेनी राष्ट्रपति को बचाने के लिए बाइडेन ने भेजा स्पेशल गिफ्ट
न्यूयॉर्क टाइम्स के करीबी सूत्रों के अनुसार, यूएस ने NATO आईटी एसेट लैपटॉप जेलेंस्की को भेजा है, जिससे यूक्रेन का कम्यूनिकेशन नाटो देशों से लगातार बना रह सके। यूक्रेन की डोनेट्स्क पीपुल्स रिपब्लिक फोर्स (Donetsk People Republic) ने राइट सेक्टर नियो-नाजी अर्धसैनिक समूह से संबंधित एक मुख्यालय में इसके पहुंचने की सूचना दी है। यही नहीं, अखबार के अनुसार, यूक्रेनी राष्ट्रपति वलोडिमिर जेलेंस्की के पास मोबाइल एन्क्रिप्टेड संचार उपकरण हैं, जो हर समय उनके साथ रहता है।
01:08 AM, Mar 08 2022
यूक्रेन में अब टूट रही भारतीयों की हिम्मत, रुला देंगी ये बातें
भारी गोलाबारी और हवाई हमलों के बीच युद्ध प्रभावित यूक्रेन (Ukraine-Russia War) के सूमी से निकलने का इंतजार कर रहे भारतीय छात्रों (Indian Students In Sumy) के लिए एक और दिन निराशा भरा रहा। छात्रों ने कहा कि अब उनकी हिम्मत जवाब देने लगी है। छात्र आशिक हुसैन सरकार ने रुंधे गले से कहा, 'हम हाड़ गला देने वाली सर्दी में तीन घंटे तक बसों में चढ़ने के लिए कतार में खड़े रहे और अब हमें कह दिया गया कि हम जा नहीं सकते। यह सब कब खत्म होगा? हमारी हिम्मत जवाब दे रही है। सब्र का बांध टूट रहा है। हमें अभी भी कोई अपडेट नहीं मिला है।'
11:41 PM, Mar 07 2022
रूस यूक्रेन तनाव का असर, बेलारूस से भी भारतीय छात्र लौट रहे हैं घर
बेलारूस में स्थानीय प्राधिकारियों और विश्वविद्यालयों से आश्वासन के बावजूद वहां पढ़ रहे भारतीय छात्र भी स्वदेश लौटने की तैयारी कर रहे हैं क्योंकि उन्हें यूक्रेन युद्ध के और फैलने की आशंका है। यूक्रेन में युद्ध सोमवार को अपने 12वें दिन में प्रवेश कर गया और कीव और मॉस्को के बीच तनाव कम होने का कोई संकेत नहीं दिख रहा है। छात्रों ने कहा कि बेलारूस में दहशत है और भारत में उनके परिवार भी उनकी कुशलता के बारे में चिंतित हैं।
11:33 PM, Mar 07 2022
यूक्रेन से 533 नेपाली लोगों को सुरक्षित निकाला गया
नेपाल के विदेश मंत्री नारायण खड़का ने सोमवार को कहा कि उनके देश के 533 नागरिक युद्धग्रस्त यूक्रेन से बाहर निकल गए हैं। उन्होंने निकासी प्रक्रिया में सहायता के लिए भारत सरकार को धन्यवाद दिया। मंत्री ने यहां एक प्रेस वार्ता में कहा कि यूक्रेन छोड़ने वाले नेपालियों में से 427 लोग पोलैंड पहुंचे, जबकि अन्य पड़ोसी देशों में थे - वे सभी सुरक्षित हैं। खड़का ने यूक्रेन से नेपाली नागरिकों को निकालने की प्रक्रिया में मदद करने के लिए भारत सरकार को धन्यवाद दिया। रूस ने 24 फरवरी को यूक्रेन पर आक्रमण किया, जिससे देश के लगभग सभी सीमावर्ती शहरों और कस्बों में भीषण लड़ाई हुई।
10:37 PM, Mar 07 2022
यूक्रेन को नो फ्लाई जोन घोषित करना तीसरे विश्व युद्ध की शुरुआत होगी, डर क्यों रहे अमेरिकी सांसद?
अमेरिकी सांसदों ने कहा है कि यूक्रेन को नो फ्लाई जोन घोषित करना तीसरे विश्व युद्ध की शुरुआत हो सकती है। रिपब्लिकन और डेमोक्रेटिक दोनों पार्टियों के अमेरिकी सांसदों ने रूस के साथ सीधे सैन्य टकराव से बचने की बात भी कही है। उनका दावा है कि यूक्रेन के अनुरोध को मानने से अमेरिका और रूस में युद्ध का खतरा बढ़ सकता है। वोलोडिमिर जेलेंस्की लगातार अमेरिका और दूसरे नाटो देशों से यूक्रेन को नो फ्लाई जोन घोषित करने की मांग कर रहे हैं। वहीं, यूक्रेनी विदेश मंत्री दिमित्री कुलेबा ने दावा किया है कि जो बाइडेन और नाटो यूक्रेन को नो फ्लाई जोन इसलिए नहीं बना रहे, क्योंकि उनमें आत्मविश्वास की कमी है।
09:22 PM, Mar 07 2022
यूक्रेन में इंडियन एम्बेसी के ड्राइवर की दिलेरी तो देखे, कीव में घायल भारतीय छात्र को सुरक्षित निकाला
यूक्रेन में जारी युद्ध के बीच भारतीय दूतावास के ड्राइवर की खूब तारीफ हो रही है। इस ड्राइवर ने तमाम मुश्किलों के बीच गोली लगने से घायल हुए भारतीय छात्र हरजोत सिंह को कीव से सुरक्षित निकाला। भारतीय दूतावास ने ड्राइवर के नाम का खुलासा नहीं किया है। बस इतना बताया कि इस ड्राइवर ने हरजोत सिंह की सुरक्षित वतन वापसी के लिए गोलीबारी, ईंधन की कमी, रोड ब्लॉक और ट्रैफिक जाम जैसी समस्याओं के बीच कीव से 700 किलोमीटर दूर पोलैंड से सटे बोडोमिर्ज सीमा तक पहुंचाया। हरजोत को कुछ दिनों पहले कीव में गोली लग गई थी। जिसके बाद उन्हें इलाज के लिए अस्पताल में भर्ती करवाया गया था।
09:03 PM, Mar 07 2022
यूक्रेन-रूस युद्ध: कीव में गोली लगने से घायल छात्र वायुसेना के विमान से दिल्ली पहुंचा
यूक्रेन की राजधानी कीव में कुछ दिन पहले गोली लगने से घायल हुए भारतीय छात्र हरजोत सिंह को लेकर भारतीय वायुसेना का एक विमान सोमवार शाम यहां हिंडन वायुसैनिक अड्डे पर उतरा। अधिकारियों ने यह जानकारी दी। उन्होंने बताया कि इस विमान से नागर विमानन राज्य मंत्री वी के सिंह और करीब 200 भारतीय जिनमें अधिकतर छात्र हैं, भी भारत लौटे। यह विमान शाम करीब सवा छह बजे हवाईअड्डे पर उतरा। भारतीय छात्रों की वापसी में मदद के लिये वी के सिंह पोलैंड में थे।
08:32 PM, Mar 07 2022
यूक्रेन से क्या चाहता है रूस, पुतिन के 'खास' ने पहली बार बताई शर्त, क्या स्वीकार करेंगे जेलेंस्की?
यूक्रेन पर हमले के बाद रूस ने पहली बार युद्धविराम की शर्तों को सार्वजनिक किया है। व्लादिमीर पुतिन के कार्यालय क्रेमलिन के प्रवक्ता मित्री पेसकोव ने कहा कि रूस यूक्रेन के सैन्यीकरण को खत्म करके ही दम लेगा। उन्होंने कहा कि यूक्रेन को तत्काल अपनी सैन्य गतिविधियां बंद कर देनी चाहिए। अगर उन्होंने ऐसा किया तो उसके बाद कोई भी गोली नहीं चलाएगा। पिछले 12 दिनों से रूसी सेना यूक्रेन के अलग-अलग इलाकों में भीषण हमले कर रही है। इसमें यूक्रेन की राजधानी कीव, दूसरा सबसे बड़ा शहर खारकीव भी शामिल है। इन दोनों शहरों में रूसी सेना के हमलों में सैकड़ों लोगों की मौत का दावा किया गया है।